ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της υπ’  αρ. 1021/20-10-1992
απόφασης του Νομάρχη Βοιωτίας «Κήρυξη αναδασωτέας έκτασης Ε= 5.750,000 στρ. στη θέση
‘’Μούλκι-Αράσκοβα’’ και ‘’Καραμέτι-ΝτουρζούΑητολίθι’’ περιφέρειας Δήμου Λιβαδειάς και
Κοινότητας Χαιρώνειας αντίστοιχα Ν. Βοιωτίας»
(Δ’  1253), ως προς την έκταση συνολικού εμβαδού 22.598,82 τ.μ. στην θέση «Καρουμπιά ή Κοκι-
νόγια» του Δήμου Λεβαδέων, Π.Ε. Βοιωτίας.
Μερική ανάκληση αναγκαστικής απαλλοτρίωσης ακινήτων της οδού Νεροκούρου  - Μαλά-
ξα - Κοντόπουλα - Γερολάκκος - Λούλος - Παναγιά  - Βαντές, τμήμα Νεροκούρου  - Κοντόπουλα
Χ.Θ.0+000 - 10+542,41.
ΑΠΟΦΑΣΕΙΣ
Αριθμ. 212084
(1)
Μερική ανάκληση της υπ’ αρ. 1021/20-10-1992
απόφασης του Νομάρχη Βοιωτίας «Κήρυξη αναδασωτέας έκτασης Ε= 5.750,000 στρ. στη θέση
‘’Μούλκι-Αράσκοβα’’ και ‘’Καραμέτι-ΝτουρζούΑητολίθι’’ περιφέρειας Δήμου Λιβαδειάς και
Κοινότητας Χαιρώνειας αντίστοιχα Ν. Βοιωτίας»
(Δ’ 1253), ως προς την έκταση συνολικού εμβαδού 22.598,82 τ.μ. στην θέση «Καρουμπιά ή Κοκι-
νόγια» του Δήμου Λεβαδέων, Π.Ε. Βοιωτίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
TOY ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Το άρθρο 44 του ν. 998/1979 «Περί προστασίας των
δασών και των δασικών εν γένει εκτάσεων της χώρας»
(Α’ 289).
3. Την παρ. 9 του άρθρου 17 του ν. 3889/2010 (Α’ 182),
η οποία προστέθηκε με την παρ. 3 του άρθρου δεύτερου
του ν. 4462/2017 (Α’ 39).
4. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
5. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
6. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας «Ελλάδα 2.0», Εθνική Σύνταξη Ομογενών
και άλλες επείγουσες διατάξεις» (Α’ 63).
7. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
8. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποι-
ήθηκε και ισχύει με το π.δ. 29/2022 «Τροποποίηση του
π.δ. 132/2017 ‘’Οργανισμός Υπουργείου Περιβάλλοντος
και Ενέργειας (Υ.Π.ΕΝ.)’’ (Α’ 160)» (Α’ 77).
9. Την υπό στοιχεία οικ. ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
10. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση «Καθορισμός των διοικητιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαΐου 2024
ΤΕΥΧΟΣ  ΤΕΤΑΡΤΟ
Αρ. Φύλλου 284
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 284/02.05.2024
κών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
11. Την υπό στοιχεία ΥΠΕΝ/ΔΔΥ/62511/4542/17-6-2022
απόφαση του Υπουργού Περιβάλλοντος και Ενέργειας
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
12. Την υπό στοιχεία ΥΠΕΝ/ΔΔΥ/70401/5167/6-7-2022
απόφαση του Υπουργού Περιβάλλοντος και Ενέργειας
«Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις Εφαρμογής
Δασικής Πολιτικής του Υπουργείου Περιβάλλοντος και
Ενέργειας» (ΑΔΑ: Ω8ΔΡ4653Π8-7ΨΡ).
13. Την υπό στοιχεία ΥΠΕΝ/ΔΝΕΠ/83988/2740/
25-8-2022 υπουργική απόφαση «Εξουσιοδότηση υπογραφής ‘’Με εντολή Υπουργού’’ του Υπουργού Περιβάλ-
λοντος και Ενέργειας, ‘’Με εντολή Υφυπουργού’’ του Υφυπουργού Περιβάλλοντος και Ενέργειας και με ‘’Με εντολή
Γενικού Γραμματέα Δασών’’ του Γενικού Γραμματέα Δασών του Υπουργείου Περιβάλλοντος και Ενέργειας, κατά
λόγο αρμοδιότητας, στον Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής
Γραμματείας Δασών του Υ.Π.ΕΝ., στους Προϊσταμένους
των Επιθεωρήσεων Εφαρμογής Δασικής Πολιτικής και
στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές» (Β’ 4528).
14. Την υπ’  αρ. 153373/441/22-02-2017 (ΑΔΑ:
61ΤΗ4653Π8-Ω7Θ) εγκύκλιο του Υ.Π.ΕΝ. «Περιοχές κηρυγμένων αναδασωτέων εκτάσεων στους αναρτημένους
δασικούς χάρτες».
15. Την υπό στοιχεία οικ. ΥΠΕΝ/ΔΠΔ/95099/5160/
12-10-2021 (ΑΔΑ: ΨΠΙΨ4653Π8-50Χ) εγκύκλιο διαταγή της
Γενικής Διεύθυνσης Δασών και Δασικού Περιβάλλοντος
του Υ.Π.ΕΝ. «Περί ανάκλησης αποφάσεων αναδασωτέων,
εκτάσεων μη υπαγομένων στις προστατευτικές διατάξεις
της δασικής νομοθεσίας, λόγω συμπερίληψής τους στους
δασικούς χάρτες ως τμήματα ευρύτερης αναδασωτέας».
16. Το περιεχόμενο του δασικού χάρτη του συνόλου
της Περιφερειακής Ενότητας Βοιωτίας, που αναρτήθηκε με την υπ’ αρ. 33842/19-02-2021 απόφαση της Διεύ-
θυνσης Δασών Βοιωτίας - επανάληψη στο ορθό - ΑΔΑ:
ΩΝ4ΠΟΡ10-ΙΚ6 και την υπ’ αρ. 34201/23-02-2022 (ΑΔΑ:
ΨΓΙ1ΟΡ10-3Ε2) πράξη τροποποίησης αναρτημένου δασικού χάρτη Ν. Βοιωτίας, λόγω ενσωμάτωσης διορθώ-
σεων πρόδηλων σφαλμάτων, στον οποίο η έκταση που
αναφέρεται στο θέμα εμφανίζεται ως ΑΑ/ΑΝ.
17. Την υπ’ αρ. 1021/20-10-1992 απόφαση του Νομάρχη Βοιωτίας «Κήρυξη αναδασωτέας έκτασης Ε=
5.750,000 στρ. στη θέση ‘’Μούλκι-Αράσκοβα’’ και ‘’Καραμέτι-Ντουρζού-Αητολίθι’’ περιφέρειας Δήμου Λιβα-
δειάς και Κοινότητας Χαιρώνειας αντίστοιχα Ν. Βοιωτίας»
(Δ’ 1253), λόγω πυρκαγιάς.
18. Την υπ’ αρ. 235865/10-11-2021 θετική εισήγηση
του Δασαρχείου Λιβαδειάς, μετά της συνημμένης από
9-11-2021 έκθεσης αυτοψίας της Ευσταθίας Παπαϊωάννου-Κοβού, Δασοπόνου του Δασαρχείου Λιβαδειάς, με
την οποία προτείνεται η μερική ανάκληση της υπ’ αρ.
1021/20-10-1992 απόφασης του Νομάρχη Βοιωτίας «Κήρυξη αναδασωτέας έκτασης Ε= 5.750,000 στρ. στη θέση
‘’Μούλκι-Αράσκοβα’’ και ‘’Καραμέτι-Ντουρζού-Αητολίθι’’
περιφέρειας Δήμου Λιβαδειάς και Κοινότητας Χαιρώνειας αντίστοιχα Ν. Βοιωτίας» (Δ’ 1253), για έκταση συνο-
λικού εμβαδού 22.598,82 τ.μ., στη θέση «Καρουμπιά ή
Κοκινόγια» του Δήμου Λεβαδέων Π.Ε. Βοιωτίας, επειδή
διαπιστώθηκε ότι η έκταση διαχρονικά ήταν μη δασικού
χαρακτήρα και ουδέποτε καλυπτόταν από δασική βλάστηση, όπως προκύπτει από τον αναρτημένο δασικό
χάρτη της περιοχής.
19. Το υπ’ αρ. 240317/16-05-2023 έγγραφο της Διεύθυνσης Δασών Βοιωτίας, με το οποίο εκφράζεται η
σύμφωνη γνώμη της, αποφασίζουμε:
Ανακαλούμε μερικώς, λόγω πλάνης περί τα πραγματικά δεδομένα, την υπ’ αρ. 1021/20-10-1992 απόφαση
του Νομάρχη Βοιωτίας «Κήρυξη αναδασωτέας έκτασης
Ε= 5.750,000 στρ. στη θέση ‘’Μούλκι-Αράσκοβα’’ και ‘’Καραμέτι-Ντουρζού-Αητολίθι’’ περιφέρειας Δήμου Λιβα-
δειάς και Κοινότητας Χαιρώνειας αντίστοιχα Ν. Βοιωτίας»
(Δ’ 1253), για έκταση συνολικού εμβαδού 22.598,82 τ.μ.,
στη θέση «Καρουμπιά ή Κοκινόγια» του Δήμου Λεβαδέων Π.Ε. Βοιωτίας, επειδή διαπιστώθηκε ότι η έκταση
διαχρονικά ήταν μη δασικού χαρακτήρα και ουδέποτε
καλυπτόταν από δασική βλάστηση, όπως προκύπτει από
τον αναρτημένο δασικό χάρτη της περιοχής.
Η ανωτέρω έκταση απεικονίζεται στο από 9-11-2021
συνημμένο τοπογραφικό διάγραμμα κλίμακας 1:3.000,
με στοιχεία περιμέτρου (1, 2, 3, 4,….,20, 21, 22, 1), το
οποίο αποτελεί αναπόσπαστο μέρος της παρούσας και
προσδιορίζεται επακριβώς από τις αντίστοιχες συντεταγμένες σε ΕΓΣΑ ’87.
Κατά τα λοιπά, παραμένει σε ισχύ η υπ’ αρ. 1021/
20-10-1992 απόφαση του Νομάρχη Βοιωτίας.
Η παρούσα ισχύει από της δημοσιεύσεως της στην
Εφημερίδα της Κυβερνήσεως.
Από τις διατάξεις της απόφασης αυτής δεν προκαλείται
δαπάνη σε βάρος του Κρατικού Προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 284/02.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 284/02.05.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Λιβαδειά, 30 Απριλίου 2024
Με εντολή Γενικού Γραμματέα Δασών
Η Προϊσταμένη Επιθεώρησης Εφαρμογής
Δασικής Πολιτικής Θεσσαλίας - Στερεάς Ελλάδας
ΖΩΗ ΦΤΙΚΑ
Ι
Αριθμ. απόφ. 63/2024
(2)
Μερική ανάκληση αναγκαστικής απαλλοτρίωσης ακινήτων της οδού Νεροκούρου - Μαλά-
ξα - Κοντόπουλα - Γερολάκκος - Λούλος - Παναγιά - Βαντές, τμήμα Νεροκούρου - Κοντόπουλα
Χ.Θ.0+000 - 10+542,41.
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ
Έχοντας υπόψη:
1. Τον Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17) και ιδίως του άρθρου 12 αυτού.
2. Τον ν. 2985/2002 «Προσαρμογή του Κώδικα Αναγκαστικών Απαλλοτριώσεων στο Σύνταγμα» (Α’ 18).
3. Το άρθρο 124 και την παρ. 1 του άρθρου 140 του
ν. 4070/2012 «Ρυθμίσεις Ηλεκτρονικών Επικοινωνιών,
Μεταφορών, Δημοσίων Έργων και άλλες διατάξεις»
(Α’ 82).
4. Το άρθρο 1 του ν. 653/1977 «Περί υποχρεώσεως
των παροδίων ιδιοκτητών για τη διάνοιξη οδών κ.λπ.»
(Α’ 214) και το π.δ. 929/1979 ως έχουν τροποποιηθεί, συμπληρωθεί και ισχύουν με τις διατάξεις του άρθρου 62
του ν. 947/1979 (Α’ 169) και του άρθρου 9 του ν. 960/1979
(Α’  194) και του ν.  2052/1992 (άρθρο 4,παρ.  14 του
Κεφ. Β’).
5. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 163, 186
(παρ. ΙΙ) και 280 αυτού.
6. Την υπό στοιχεία Δ.7194/5145/16-8-1966 (Δ’ 152) κοινή υπουργική απόφαση Οικονομικών και Δημοσίων Έρ-
γων, για την κήρυξη της αναγκαστικής απαλλοτρίωσης για
την διάνοιξη της επαρχιακής οδού Νεροκούρου - Μαλάξα
- Κοντόπουλα - Γερολάκκος - Λούλος - Παναγιά - Βαντές,
τμήμα Νεροκούρου - Κοντόπουλα Χ.Θ.0+000 - 10+542,41.
7. Το από 10-4-2024 ανακλητικό κτηματολογικό διάγραμμα με πίνακα και αίτηση.
8. Το υπ’ αρ. 121467/10-04-2024 έγγραφο της Διεύθυνσης Τεχνικών Έργων ΠΕ Χανίων.
9. Τις απόψεις του Προέδρου και των μελών του Περιφερειακού Συμβουλίου, αποφασίζει ομόφωνα:
Εγκρίνει τη μερική ανάκληση απαλλοτρίωσης της υπό
στοιχεία ΚΠ 9 ιδιοκτησίας του έργου για την διάνοιξη
της επαρχιακής οδού Νεροκούρου - Μαλάξα - Κοντόπουλα - Γερολάκκος - Λούλος - Παναγιά - Βαντές, τμή-
μα Νεροκούρου - Κοντόπουλα Χ.Θ.0+000 - 10+542,41,
στο οποίο περιλαμβάνει την απαλλοτριωμένη έκταση
με στοιχεία (Α,Β,Γ,Δ,Ε,Ζ,Η,Θ,Α) εμβαδόν 184,34μ2. του
από 3-06-1966 οριστικού κτηματολογικού πίνακα, όπως
περιγράφεται και στο ανακλητικό κτηματολογικό διάγραμμα και πίνακα, επειδή με την κατασκευή του έργου
δεν ήταν αναγκαία η χρησιμοποίηση του συγκεκριμένου
τμήματος του παραπάνω ακινήτου, σύμφωνα και με όσα
αναφέρονται και στο σκεπτικό της παρούσας απόφασης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 18 Απριλίου 2024
Ο Πρόεδρος
ΕΥΑΓΓΕΛΟΣ ΖΑΧΑΡΗΣ

[Source: 20240400284.pdf | Tokens: 10265]